Волков Александр Александрович (президент) — Википеди

# Волков Александр Александрович (президент)

### Википедири материал

Волков Александр Александрович, — Удмурти Республикин пĕрремĕш президенчĕ. 1951 çулхи раштавăн 25 Брянск хулинче çуралнă. Авланнă, икĕ ачаллă.

Экономика ăслăлăхĕсен кандидачĕ, Раççейĕн тава тивĕçлĕ строителĕ. Патшалăх тата чиркӳ паллисене тивĕçлĕ пулнă.

## [тӳрлет] Пурнăçĕ

Брянскри строитель техникумне тата Пермьри политехника институтне веренсе тухнă.

1986 çулта Глазов хула исполкомĕн ертӳçи вырăнне йышăннă. 1989 çултанпа Ижевскра ĕçлеме тытăннă. Малтан унта Удмурти Республикин патшалах планĕн председателĕн пĕрремĕш çумĕ пулнă, кайран архитектурăпа çурт хывас патшалăх комитечĕн председателĕ пулнă. Çав вăхатрах вăл Удмурти Республикин Министрсен Совечĕн председателĕн çумĕ пулнă.

1993 çултанпа Удмурти Республикин Министрсен Совечĕн председателĕ, Раççейĕн Федераци Пухăвĕн Федераци Совечĕн депутачĕ пулнă. 1995 çулта Удмурти Республикин Патшалăх Совечĕн председателĕ вырăнне йышăннă, 2000 çулта вара Удмурти Республикин президентне суйласа илнĕ. 2004 çулта та ăнах президент вырăнне суйланă.

Категорисем: Удмурти Республики | Удмурти Республикин паллă çыннисем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра

##### Урăх чěлхесем

- 한국어
- Русский
- Удмурт